Smestad hovedgård er en villa i sveitserstil med adresse Monolitveien 46 i Oslo. Villaen ble bygget på slutten av 1800-tallet av Carl Smestad, og var hovedhuset til Smestad gård. Gården stammer fra 1100-tallet og var da underlagt Hovedøya Kloster, senere Krongård. I 1682 ga Henrich Lachmann gården navnet Smestad. Gården ble i 1706 solgt til Jacob Olssøn Smestad; den var da den største gården i Aker kommune.